જીએલએસ યુનિવર્સિટીની ફેકલ્ટી ઓફ બિઝનેસ એડમિનિસ્ટ્રેશન દ્વારા યોજાનાર એન્યુઅલ નેશનલ મેનેજમેન્ટ ફેસ્ટીવલમાં આ વર્ષે મિડીયા કન્વર્જન્સ એન્ડ મેનેજમેન્ટ થીમ ઉપર વિવિધ કાર્યક્રમોનું આયોજન કરવામાં આવ્યું હતું. તા. ર૯ અને ૩૦ જાન્યુઆરી દરમિયાન યોજાયેલા આ મહોત્સવનું ઉદ્દઘાટન ઈ-કોમર્સ, શોપર માર્કેટીંગ, બ્રાન્ડેડ કમર્શિયલ, ડીજીટલ કન્ટેન્ટ અને મલ્ટીચેનલ એડવર્ટાઈઝીંગ ક્ષેત્રે કામગીરી ધરાવતા બુચાનન ગ્રુપના સહમાલિક સંજીવ સિંઘાઈ અને ઓમ શાંતિ ઓમ, ફાલતુ, એબીસીડી જેવી ફલ્મોને કારણે જાણીતા બનેલા મુંબઈના પ્રોફેશનલ સ્ટોરી ટેલર, પટકથા, લેખક અને ગીતકાર મયુર પુરી દ્વારા કરવામાં આવ્યું હતું.